องคมนตรี ลงพื้นที่ตรวจโครงการอันเนื่องมาจากพระราชดำริ ฝายทดน้ำวังครก
องคมนตรี ลงพื้นที่ติดตามความก้าวหน้าโครงการพัฒนาแหล่งน้ำอันเนื่องมาจากพระราชดำริ ในพื้นที่จังหวัดราชบุรีคาด พ.ค.63 แล้วเสร็จ ชาวบ้านเฮมีน้ำทำเกษตรอุปโภค-บริโภคเมื่อวันที่ 19 ก.พ.63 พล.อ.อ.ชลิต พุกผาสุข องคมนตรี ประธานอนุกรรมการติดตามและขับเคลื่อนโครงการอันเนื่องมาจากพระราชดำริพื้นที่ภาคกลาง และ พล.อ.อ.จอม รุ่งสว่าง องคมนตรี รองประธานอนุกรรมการฯ พร้อมคณะอนุกรรมการฯ ลงพื้นที่ติดตามความก้าวหน้าการก่อสร้างโครงการฝายทดน้ำวังครก พร้อมระบบส่งน้ำอันเนื่องมาจากพระราชดำริ พบว่า การดำเนินงานก่อสร้างมีความคืบหน้าตามกำหนด และคาดว่าจะแล้วเสร็จในปี 2563 พร้อมที่จะรองรับน้ำในช่วงหน้าฝนปี 2563 นี้พล.อ.อ.ชลิต กล่าวว่า ขณะนี้โครงการฯกำลังก่อสร้างอยู่ คาดว่าจะแล้วเสร็จในเดือน พ.ค.2563 จะเป็นช่วงหน้าฝนพอดี ฝายจะช่วยเก็บกักและยกระดับน้ำให้สูงขึ้น แล้วส่งไปทางท่อสู่พื้นที่ด้านล่างได้หลายครอบครัว การลงพื้นที่ครั้งนี้พบว่า ประชาชนมีความยินดีเป็นอย่างยิ่ง และซาบซึ้งในพระมหากรุณาธิคุณที่ทรงโปรดเกล้าให้ดำเนินการก่อสร้างโครงการนี้ขณะนี้โครงการฯยังไม่แล้วเสร็จ ประชาชนยังต้องใช้น้ำตามธรรมชาติแบบพื้นที่อื่นๆทั่วไป ต่างก็รอน้ำจากโครงการฯที่จะส่งน้ำได้ไกลกว่า 20 กิโลเมตร เป็นระบบท่อที่มีจุดพักน้ำเป็นช่วงๆ เพื่อใช้เป็นจุดดึงน้ำไปให้ประชาชนได้ใช้ประโยชน์ โดยส่วนหนึ่งจะปล่อยให้ไหลไปตามแรงโน้มถ่วงของโลก อีกส่วนจะทำการปั้มขึ้นไปยังพื้นที่ที่สูงกว่า แล้วปล่อยไหลลงมาตามแรงโน้มถ่วงไปยังพื้นที่ของราษฎรอีกครั้งหนึ่ง จะช่วยทำให้พื้นที่ที่ได้รับประโยชน์จากโครงการมีเพิ่มมากขึ้น นับว่าฝายนี้จะเป็นประโยชน์อย่างยิ่งแก่ประชาชนในพื้นที่ ซึ่งจะทำให้การเพาะปลูกของประชาชนได้รับผลผลิตที่ดีมากยิ่งขึ้นพล.อ.อ.ชลิต กล่าวพล.อ.อ.ชลิต กล่าวต่อว่า ที่สำคัญโครงการฯนี้จะยังผลให้ราษฎรในพื้นที่และบริเวณใกล้เคียง มีน้ำต้นทุนที่เก็บกักไว้ในพื้นที่เพาะปลูกได้อย่างเพียงพอ ด้วยราษฎรได้มีการขุดสระเพื่อเก็บกักน้ำในพื้นที่ของตนเอง สำหรับรองรับน้ำจากโครงการฯ ที่ได้มีการวางแนวท่อส่งน้ำไปให้ได้ใช้ประโยชน์ ซึ่งปัจจุบันการวางท่อส่งน้ำแล้วเสร็จ 90 เปอร์เซ็นต์ด้าน นายสุชาติ กาญจนวิลัย ผู้อำนวยการโครงการชลประทานราชบุรี เปิดเผยว่า โครงการฝายทดน้ำวังครกพร้อมระบบส่งน้ำอันเนื่องมาจากพระราชดำริ เป็นโครงการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯรับไว้เป็นโครงการอันเนื่องมาจากพระราชดำริ เมื่อวันที่ 2 ก.พ.2559 เพื่อช่วยเหลือราษฎรที่ประสบปัญหาขาดแคลนน้ำอุปโภคบริโภคและทำการเกษตร โดยในปี 2562 คณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) ได้สนับสนุนงบประมาณให้กรมชลประทาน จำนวน 50182000 บาท ดำเนินการสำหรับตัวฝายจะสูง 3 เมตร กว้าง 20 เมตร มีประตูระบายน้ำ 2 ช่อง ระดับเก็บกักและยกระดับน้ำที่ 175 เมตร ปัจจุบันมีการวางระบบท่อส่งน้ำพร้อมอุปกรณ์ประกอบ และจัดตั้งกลุ่มผู้ใช้น้ำเป็นที่เรียบร้อยแล้ว โดยคาดว่าการก่อสร้างตัวฝายทดน้ำวังครกฯจะแล้วเสร็จในเดือน พ.ค.2563 นี้ จะสามารถแก้ไขปัญหาการขาดแคลนน้ำในการอุปโภคบริโภคและการเกษตรของราษฎรหมู่ที่ 7 8 และ 13 ตำบลบ้านคา อำเภอบ้านคา จังหวัดราชบุรี โดยมีพื้นที่รับประโยชน์ จำนวน 515 ไร่ ราษฎร 164 ครัวเรือน จำนวน 492 คน สามารถทำเกษตรกรรมได้เพิ่มขึ้น โดยส่วนใหญ่เกษตรกร จะปลูกพืชผัก สัปปะรด มันสำปะหลัง ยางพารา และหัวไชเท้า โดยมีการแปรรูปเป็นไชโป๊ นอกจากนี้ยังสามารถส่งน้ำไปเติมอ่างเก็บน้ำบ้านบึงใต้ และอ่างเก็บน้ำพุขี้เหล็ก เพื่อช่วยเหลือพื้นที่การเกษตรบริเวณอ่างเก็บน้ำดังกล่าวได้เพิ่มขึ้น 600 ไร่ อีกด้วย นายสุชาติ กล่าวด้าน นายเฉลิม วันชะเอม ราษฎรผู้ถวายฎีกาขอพระราชทานความช่วยเหลือ และประธานกลุ่มผู้ใช้น้ำบ้านบึงใต้ กล่าวว่า ทุกครัวเรือนจะปลูกพืชผักเป็นหลัก มีการปลูกสับปะรด แตงกวา และถั่วฝักยาว อยู่ในฐานะที่ยากจน เพราะผลผลิตไม่สมบูรณ์ ก่อนหน้านี้ปลูกมันสำปะหลังข้าวโพดเลี้ยงสัตว์ แต่ก็เป็นหนี้แทบทุกรายเพราะขาดแคลนน้ำต้นทุนการผลิตจึงสูง ขณะที่ราคาขายต่ำทุกคนจึงมีความหวังจากการมีแหล่งน้ำในพื้นที่ทุกคนมีความเห็นร่วมกันที่จะขอพระราชทานความช่วยเหลือจากพระองค์ท่าน จึงได้ถวายฎีกาและก็สมหวัง พระองค์ทรงรับไว้เป็นโครงการอันเนื่องมาจากพระราชดำริ ด้วยการก่อสร้างฝายกั้นน้ำเพื่อเก็บกักน้ำ และยกระดับน้ำให้สูงขึ้นในช่วงหน้าฝน และปล่อยให้กับพื้นที่การเกษตรทางตอนล่างในช่วงหน้าแล้งได้ใช้อย่างสมบูรณ์ นายเฉลิม กล่าว
องคมนตรี ลงพื้นที่ติดตามความก้าวหน้าโครงการพัฒนาแหล่งน้ำอันเนื่องมาจากพระราชดำริ ในพื้นที่จังหวัดราชบุรี คาด พ.ค.63 แล้วเสร็จ ชาวบ้านเฮมีน้ำทำเกษตรอุปโภค-บริโภค
ฝายทดน้ำ,โครงการพระราชดำริ,ฝายทดน้ำวังครก,พื้นที่เก็บน้ำ,น้ำ,ข่าวทั่วไป